**פרשיית לימודים – שנת הלימודים תשע"ג**

**שם הקורס:** הטקסט ככלי עבודה

**שם המרצה:** נטע ביקון, Netta Bacon

**נ"ז:** סימסטריאלי 1 נ"ז.

יום א' 16:00-14:30

**תמצית הקורס ומטרותיו:**

כתיבת טקסט היא אחד מכלי העבודה העומדים לשירותו של היוצר. במהלך הקורס נבחן את החשיבות והרלוונטיות של כלי זה וכמו כן נפתח ונשכלל את השימוש בו, הן ככלי מחשבתי בתהליך העבודה היצירתי והן ככלי תקשורתי המלווה את המוצג. נעבוד כקבוצה בכדי לדון במעמד הטקסט ביחס למוצג החזותי ונבחן את יחסי היוצר, הטקסט והמוצג תוך קריאת טקסטים אוצרותיים, הצהרות אמן ומאמרי בקורת. נחזק את יסודות הכתיבה ונעבור על השלבים בכתיבת טקסט החל מהמחקר ההתחלתי, דרך בניית הטקסט ועד בחירת פורמט פרסומו. מטלות הכתיבה במהלך הקורס יתמכו בתהליך היצירתי האישי של כל סטודנט.

**הנושאים/השאלות/התכנים בהם יעסוק הקורס:**

כיצד השימוש בטקסט רלוונטי ליוצרים מהתחום החזותי?

העמקת ההיכרות עם אופני השימוש בטקסט בעולם האמנות והעיצוב.

סוגי טקסט- ביקורת, טקסט קיר, טקסט תערוכה והצהרת אומן.

גיבוש עמדה אישית ביחס לטקסט מלווה עבודה

קונטקסט- הבחנה, הצגה, תפקיד ומשמעות.

שיכלול ופיתוח מיומנות כתיבה וקריאה ביקרותית

עריכת מחקר מקדים עבור תהליך הכתיבה

פיתוח מיומנות ביקורת עצמית בכתיבת טקסט

שימוש בטקסט ככלי עזר התומך בתהליך העבודה והצגתה- טקסט כאמצעי לפיתוח רעיוני בתהליךהעבודה וכאמצעי הכנה לפרזנטציה.

פרסום הטקסט- פורמטים ודפוס

הטקסט כעבודת אומנות

**מטלות הסטודנטים במהלך הקורס:**

3 מטלות כתיבה במהלך הקורס ומטלת סיום.

**האם הקורס מתוקשב?** כן.

**חישוב הציון (ממה מורכב ציון הקורס)**

 א. 40% השתתפות קבועה ופעילה במהלך השיעורים בסמסטר.

 ב. 40% מטלות ביניים.

 ג. 20% מטלה סופית- כתיבת טקסט קיר.

**ביבליוגרפיה:**

קריאת חובה

אין קריאת חובה במהלך הקורס נקרא ונדון בשיעור ב- טקסט תערוכה, טקסט קיר, מאמרי ביקורת והצהרות אומן.

קריאת רשות

גרויס בוריס, *כוח האמנות*, 2008, עמודים 62-51, 132-123.

מלצר גלעד, *מניפסטים*, המדרשה 14, 2011, עמודים 102-81, 57-41.

עפרת גדעון, *זהות זכרון תרבות*, 2012, עמודים 209-205.

דירקטור רותי, *אמנות עכשווית אני מדברת אליכם*, 2005.